123 
skar dybt (Schiff) under Diaphragma, hvorved man undgik den 
nævnte Ulæmpe; men i begge Tilfælde arbejdede man sig ind til 
Nerverne, lige før man skred til Overskæringen. Fremgangsmaaden 
forandredes nu saaledes af Pawlow og Schumow-Simanowski, at 
man overskar den ene Vagus dybt, samtidig med at man anlagde 
Maveblindsækken, og paa samme Tid præparerede den anden Vagus 
fri paa Halsen. Naar man saa anstillede Forsøget nogle Dage 
Senere, og da overskar den anden Vagus højt, opnaaede man der- 
ved, ikke at skulle operere paa Dyret lige før Forsøget, og Vagus- 
overskæringen kom ikke til at fremkalde nogen Virkning paa Lun- 
gerne eller Hjærtet, da den anden Vagus til dem jo stadig var 
intakt. 
Det lykkedes ved disse forbedret Metoder Pawlow og Chigin 
(54, S, 461) ved Forsøg med Hunde at vise, at der, naar Hunden 
iøvrig var stillet under samme Vilkaar, altid secerneredes Mavesaft 
i Blindsækken af den samme kemiske Sammensætning og i samme 
Mængde, naar Dyret fik kvantitativt og kvalitativt samme Føde at 
æde, samt at den secernerede Mavesafts Mængde og Sammensæt- 
ning ikke afhang af den indførte Fødes Kvantitet alene, men ogsaa 
af dens Kvalitet. De fandt, at der til en given Mængde af en vis 
Føde svarede en Sekretion af en ganske bestemt Mængde Mavesaft 
af en ganske bestemt Sammensætning, m. a. 0. at Mængden og 
Sammensætningen af Sekretet altid er saadanne, som de skal være 
for at virke fordelagtigst paa den indbragte Føde. En saadan 
Hensigtsmæssighed og en saadan Tilpasningsævne fra Sekretionens 
Side kunde kun tænkes at komme i Stand ved Nervesystemets Med- 
virkning. — Pawlow anstillede Forsøg med Hunde, paa hvilke han 
baade havde anlagt en Maveblindsæk og en Oesophagusfistel. Han 
Sav Dyrene Føde, som de aad med Begærlighed og i stor Mængde, 
men som helt og holdent faldt ud gennem Oesophagusfistlen uden 
at naa ned i Maven. Selv ved denne ,,indbildte Fodring" afson- 
dredes Sekret i Blindsækken i meget rigelig Mængde — et andet 
Bevis for Nervesystemets Indflydelse paa Mavekirtlernes Sekretion. 
Og ogsaa her retter Sekretet sig i Mængde og Sammensætning 
